Luettelo ministereistä Suomen ulkoministeriössä

Tämä on luettelo Suomen ulkoministeriössä toimineista ministereistä. Aikaisemmin ulkoministeriön nimi oli ulkoasiainministeriö sekä sitä ennen ulkoasiaintoimituskunta.

Ulkoasiainministeriössä on toiminut myös lukuisia ministereitä, joiden vastuualueisiin on kuulunut ulkoasiainministeriöön kuuluvia asioita. Näitä ovat esimerkiksi kauppapolitiikkaan liittyvät tehtävät kauppa- ja teollisuusministerin tehtäväalueessa ja kehitysyhteistyö osana ympäristöministerin tehtäviä sekä useiden eri ministeriöiden ministereiden toiminta pohjoismaisesta yhteistyöstä vastaavana ministerinä.

Ulkoministeri

Ulkoministeri toimii ulkoministeriön päällikkönä.

Vuoden 1919 hallitusmuodon 33 § mukaan Suomen suhteista ulkovaltoihin määräsi presidentti eduskunnan hyväksynnällä, mikäli sopimukset kuuluivat lainsäädännön alaan tai muusta syystä edellyttivät eduskunnan suostumista. Tiedonannot ulkovalloille ja Suomen ulkomaanlähettiläille oli kuitenkin toimitettava toimialasta vastaavan ministerin kautta. 

Tätä tehtävää hoiti ja hoitaa myös vuoden 2000 presidentin ulkopoliittista asemaan heikentäneen perustuslain mukaan pääasiassa ulkoasiainministeri ja hänen johtamansa ulkoasiainministeriö.

Nykyisen perustuslain 93 § mukaan

Suomen ulkopolitiikkaa johtaa tasavallan presidentti yhteistoiminnassa valtioneuvoston kanssa. Eduskunta hyväksyy kuitenkin kansainväliset velvoitteet ja niiden irtisanomisen sekä päättää kansainvälisten velvoitteiden voimaansaattamisesta siltä osin kuin tässä perustuslaissa säädetään. Sodasta ja rauhasta presidentti päättää eduskunnan suostumuksella.

Valtioneuvosto vastaa Euroopan unionissa tehtävien päätösten kansallisesta valmistelusta ja päättää niihin liittyvistä Suomen toimenpiteistä, jollei päätös vaadi eduskunnan hyväksymistä. Eduskunta osallistuu Euroopan unionissa tehtävien päätösten kansalliseen valmisteluun sen mukaan kuin tässä perustuslaissa säädetään.

Ulkopoliittisesti merkittävien kannanottojen ilmoittamisesta muille valtioille ja kansainvälisille järjestöille vastaa ministeri, jonka toimialaan kansainväliset suhteet kuuluvat.

Toinen ministeri 

Toisen ulkoasiainministeriössä toimivan ministerin tehtäväalueeseen on useimmiten kuulunut ainakin kauppapolitiikka ja useimmiten myös kehitysyhteistyötä käsittelevät asiat. Ajoittain ministerin tehtäväalueeseen on kuulunut myös valtioneuvoston kansliassa sijaitsevat Euroopan unionia koskevat asiat.

Kolmas ministeri 

Ajoittain ulkoasiainministeriössä on toiminut myös kolmas samanaikainen ministeri. Esimerkiksi Ahon, Kataisen ja Stubbin hallituksissa on ollut kehitysyhteistyöhön keskittynyt ministeri. Kummassakin tapauksessa ministerin tehtäväalueeseen kuului asioita myös muista ministeriöistä: Ahon hallituksessa ministeri vastasi  alkoholipolitiikasta, Kataisen ja Stubbin hallituksissa valtion omistajanohjauksesta.

Tässä luettelossa on mainittu ainoastaan sellaiset kehitys(yhteistyö)ministerit, jotka ovat toimineet päätoimisesti ulkoasiainministeriössä. Kehitysyhteistyö on useimmiten kuulunut osaksi toisen ulkoministerin/ulkomaankauppaministerin tehtäviin – vuosina 1995–2002 kuitenkin osana ympäristöministerin ja vuosina 2002–2003 toisen valtiovarainministerin tehtäviin.

Sivutoimiset ministerit 
Seuraavien ministerien salkkuun on sisältynyt joitain ulko(asiain)ministeriön hallinnonalaan kuuluvia asioita.

Pohjoismainen yhteistyö

Kehitysyhteistyö

Lähteet 

Luettelot Suomen ministereistä